stanford-oval/wikipedia huggingface dataset:
Marjatuomipihlaja

| Marjatuomipihlaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Tuomipihlajat Amelanchier
Laji::  alnifolia
Kaksiosainen nimi
 Amelanchier alnifolia  (Nutt.) Nutt. ex M.Roemer 

Katso myös
   Marjatuomipihlaja Wikispeciesissä   Marjatuomipihlaja Commonsissa 
Infobox OKNimi-testi OKIUCN-testi OK: 
Marjatuomipihlaja (Amelanchier alnifolia) on ruusukasvien heimoon ja tuomipihlajien sukuun kuuluva kasvilaji, joka kasvaa luonnonvaraisena Pohjois-Amerikan keski- ja länsiosissa. Marjatuomipihlajan viljelyyn valituista lajikkeista käytetään myös nimeä saskatoon, joka tulee creen kielen tuomipihlajan marjaa merkitsevästä sanasta misâskwatômin. Kanadassa sijaitseva Saskatoonin kaupunki on saanut nimensä tästä kasvista.
Ulkonäkö ja koko

Marjatuomipihlaja on tiheähaarainen pensas tai pieni puu, joka kasvaa 1–6, harvoin jopa 10 metrin korkuiseksi. Marjatuomipihlaja kasvaa usein ryhminä. Kasvin oksat ovat punaruskeita. Lehdet ovat pyöreähköjä, 3–5 cm:n pituisia; niiden kärjissä on hammastusta.
Marjatuomipihlaja kukkii aikaisin keväällä, jolloin lehdet ovat vasta puhkeamassa. Valkoisia, halkaisijaltaan noin 2–3 senttimetrin mittaisia kukkia on runsaasti. Pienehköt, sinimustat marjat kypsyvät kesä–heinäkuussa.
Käyttö

Marjatuomipihlajaa viljellään Pohjois-Amerikassa marjakasvina. Amerikan alkuperäisasukkaat käyttivät saskatoonmarjoja pemmikaanin valmistukseen yhdessä lihan ja talin kanssa. Saskatoonia voidaan myös syödä sellaisenaan tai käyttää piirakoihin, hilloihin sekä viinien ja oluen maustamiseen.
Sata grammaa saskatoonia sisältää yli 150 milligrammaa kaliumia, lähes yhden mg:n rautaa sekä myös kalsiumia, magnesiumia ja kuitua.
Suomessa marjatuomipihlajaa kasvatetaan koristekasvina, mutta myös sen marjojen takia. Laji menestyy vyöhykkeillä I–VI.
Nimitykset

Kasvista käytetty englanninkielinen nimi serviceberry viittaa sen käyttöön hautajaistoimituksissa uudisraivauksen aikoina. Tuolloin talvella kuolleet tavattiin haudata varhaiskeväästä, jolloin ainoa kukkiva kasvi oli marjatuomipihlaja. Kukat olivat myös merkkinä siitä, että routa oli sulanut tarpeeksi, että hautoja voitiin taas kaivaa.
Tieteellinen sukunimi Amelanchier on peräisin ranskan sanasta amélanche, joka tarkoittaa tuomipihlajaa. Ranskan sana puolestaan tulee kaakkoisoksitaanin sanasta amelanca, joka on kehittynyt mustaa tarkoittavasta sanasta melanco yhdistyneenä muinaisliguurilaiseen etuliitteeseen. Nimitys johtuu marjojen lähes mustasta väristä ja on sukua mm. muinaiskreikan mustaa tarkoittavalle sanalle mélas sekä latvian sanalle melns. Lajinimi alnifolia puolestaan merkitsee lepänlehtistä ja viittaa marjatuomipihlajan lehtiin, jotka muistuttavat leppien (Alnus) lehtiä.
Aiheesta muualla

Suomen Lajitietokeskus: Marjatuomipihlaja (Amelanchier alnifolia)
Pinkka, Lajintuntemuksen oppimisympäristö: Marjatuomipihlaja (Amelanchier alnifolia)
Kasviatlas 2021: Marjatuomipihlajan (Amelanchier alnifolia) levinneisyys Suomessa.
United States Department of Agriculture (USDA): Amelanchier alnifolia (englanniksi)
Centre for Agriculture and Biosciences International (CABI): Amelanchier alnifolia (saskatoon serviceberry) (englanniksi)
Saskatoon - vähän tunnettu mutta terveellinen marja Kantti.net (radiohaastattelu, MP3)
Kazakstan kesäolympialaisissa 2016

Kazakstan osallistui Rio de Janeiron kesäolympialaisiin 2016 101 urheilijan joukkueella. Kazakstanilaisurheilijat osallistuivat yhteensä 19 eri lajiin. Kazakstanilaisurheilijat saavuttivat 18 mitalia, joista kolme oli kultaisia, viisi hopeisia ja kymmenen pronssisia. Suurin osa mitaleista tuli kamppailulajeista ja painonnostosta. Kazakstan oli olympialaisten mitalitaulukon 22.
Mitalistit > Kultaa

Nijat Rahimov (Miesten painonnoston 77 kg)
Dmitriy Balandin (Miesten rintauinnin 200 m)
Daniyar Yeleussinov (Miesten nyrkkeilyn 69 kg)
Mitalistit > Hopeaa

Jeldos Smetov (Miesten judon 60 kg)
Zhazira Zhapparkul (Naisten painonnoston 69 kg)
Vasiliy Levit (Miesten nyrkkeilyn 91 kg)
Adilbek Niyazymbetov (Miesten nyrkkeilyn 81 kg)
Guzel Manyurova (Naisten painin 75 kg)
Mitalistit > Pronssia

Otgontsetseg Galbadrakh (Naisten judon 48 kg)
Farkhad Kharki (Miesten painonnoston 62 kg)
Karina Goricheva (Naisten painonnoston 63 kg)
Denis Ulanov (Miesten painonnoston 85 kg)
Olga Rypakova (Naisten kolmiloikka)
Alexandr Zaichikov (Miesten painonnoston 105 kg)
Elmira Syzdykova (Naisten painin 69 kg)
Yekaterina Larionova (Naisten painin 63 kg)
Ivan Dychko (Miesten nyrkkeilyn yli 91 kg)
Dariga Shakimova (Naisten nyrkkeilyn 75 kg)
Joukkue > Ammunta

Ammuntakilpailuihin osallistui viisi eri urheilijaa. Heistä kukaan ei edennyt karsintakilpailusta loppukilpailuun tai välieriin.
Miesten pistoolikilpailuihin osallistuivat Vladimir Issachenko ja Rashid Yunusmetov, jotka kumpikin kilpailivat sekä 10 metrin ilmapistoolissa että 50 metrin pistoolikilpailuun. Issachenko oli 10 metrillä karsintojen 23. ja 50 metrillä 36. Yunusmetov oli samoissa kilpailuissa 40. ja 13. Yuriy Yurkov kilpaili kaikissa kolmessa miesten kiväärikilpailussa. 10 metrin ilmakiväärikilpailussa hän oli 44., 50 metrin kilpailussa 25. ja asentokilpailussa 29. Naisten kiväärikilpailuihin osallistui Yelizaveta Korol, joka oli 10 metrin ilmakiväärikilpailussa 37. ja asentokilpailussa 26. Ainoa haulikkoampuja oli Mariya Dmitriyenko, joka osallistui naisten trapin karsintoihin. Hän oli karsintojen kahdeksas 66 pisteellä.
Joukkue > Jousiammunta

Kazakstanilla oli kaksi edustajaa jousiammunnassa, kun Luiza Saidiyeva osallistui naisten ja Sultan Duzelbayev miesten yksilökilpailuun. Duzelbayev voitti ensimmäisen ottelunsa, mutta toisessa ottelussaan hän hävisi italialaiselle Mauro Nespolille. Saidiyeva hävisi ensimmäisen ottelunsa, joten hänen lopullinen sijoituksensa oli 33.
| Urheilija | Kilpailu | Ranking-kierros> Tulos | Ranking-kierros> Sijoitus | 1>  pudotuskierros.Vastustaja Tulos | 2>  pudotuskierros.Vastustaja Tulos | 3>  pudotuskierros.Vastustaja Tulos | Puolivälierä> Vastustaja Tulos | Välierä> Vastustaja Tulos | Loppukilpailu> Vastustaja Tulos | Loppukilpailu> Sijoitus |
| --- | --- | --- | --- | --- | --- | --- | --- | --- | --- | --- |
| Sultan Duzelbayev | Miesten yksilö | 648 | 48. |  Gu Xs (CHN)   6–4 |  Mauro Nespoli (ITA)   0–6 | — | — | — | — | 17. |
| Luiza Saidiyeva | Naisten yksilö | 625 | 36. |  Anastasia Pavlova (UKR)   0–6 | — | — | — | — | — | 33. |
Joukkue > Judo

Judoon osallistui yhteensä kuusi kazakstanilaista urheilijaa. Näistä neljä kilpaili miesten sarjoissa ja kaksi naisten.
Miesten 60 kg sarjassa Jeldos Smetov pääsi aloittamaan toisella kierroksella, jolla voitti libyalaisen Mohamed El-Kawisahin. Neljännesvälierissä Smetov voitti englantilaisen Ashley McKenzien. Puolivälierissä hän voitti uzbekistanilaisen Dijorbek Urozbojevin ja välierissä azerbaidžanilaisen Orkhan Safarovin. Loppuottelussa Smetov kuitenkin hävisi venäläiselle Beslan Mudranoville, joten Smetov sai lopulta olympiahopeaa. Miesten 66 kg sarjassa Zhansay Smagulov voitti ensimmäisen ottelunsa, mutta toisessa hän hävisi eteläkorealaiselle An Baulille. 73 kg sarjassa Didar Khamza voitti ensimmäisellä kierroksella gambialaisen Faye Njien, mutta hävisi toisen ottelunsa azerbaidžanilaiselle Rustam Orujoville. Miesten neljäs edustaja oli Maxim Rakov, joka kilpaili 100 kg sarjassa. Hän voitti virolaisen Grigori Minaskinin, mutta hävisi tšekkiläiselle Lukáš Krpálekille.
Naisissa Otgontsetseg Galbadrakh otteli 48 kg sarjassa. Hän pääsi aloittamaan suoraan neljännesvälieristä, jossa hän voitt guineabissaulaisen Taciana Liman. Otgontsetseg hävisi puolivälierissä japanilaiselle Ami Kondolle, mutta pääsi keräilyeriin. Keräilyerissä hän voitti unkarilaisen Éva Csernoviczkin ja pronssiottelussa Dayaris Mestre Álvarezin, joten Otgontsetseg saavutti lopulta olympiapronssia. Toinen naisjudoka oli Marian Urdabayeva, joka kilpaili 63 kg sarjassa. Urdabayeva hävisi ensimmäisen ottelunsa kiinalaiselle Yang Junxialle.
Joukkue > Melonta

Yekaterina Smirnova oli ainoa kazakstanilainen meloja koskimelonnassa. Hän oli 19. eikä päässyt karsinnoista välieriin.
Ratamelonnassa Kazakstanilla oli miesedustaja seitsemässä kilpailussa ja naisissa neljässä kilpailussa. Timur Khaidarov kilpaili kanadalaisyksikön 200 metrin ja 1000 metrin kilpailussa. 200 metrin kilpailussa hän oli B-finaalin kuudes ja 1000 metrillä hän ei päässyt välieristä jatkoon. Kajakkiyksikkökilpailuissa Aleksey Dergunov ei päässyt 200 metrin eikä Ilya Golendov 1000 metrin alkueristä jatkoon. Miesten kajakkikaksikon 200 metrillä kazakstanilaiskaksikko oli 12. ja 1000 metrillä 11. Kajakkinelikon 1000 metrin kilpailussa Kazakstanin joukkue oli 10.
Naisissa Inna Klinova oli kajakkiyksikön 200 metrin kilpailun 8. 500 metrin kajakkiyksikkökilpailussa Zoya Ananchenko oli 19. Kajakkikaksikon 500 metrin kilpailussa kazakstanilaispari oli seitsemäs. Kajakkinelikkokilpailussa Kazakstanin joukkue oli 10.
Joukkue > Miekkailu

Ainoa kazakstanilainen miekkailia Rion olympialaisissa oli Ilya Mokretsov, joka kilpaili miesten kalvassa. Mokretsov hävisi ensimmäisen ottelunsa yhdysvaltalaisen Daryl Homerille 15–11.
Joukkue > Nykyaikainen viisiottelu

Yelena Potapenko kilpaili naisten kilpailussa. Hänen loppusijoituksensa oli 10. Hänen paras lajinsa oli uinti, jossa hän oli 5. nopein. Pavel Ilyashenko oli miesten kilpailussa 35. Hänen paras lajinsa oli ampumajuoksu, jossa hän oli 17.
Joukkue > Nyrkkeily

Nyrkkeilyssä Kazakstanilla oli edustaja jokaisessa miesten kymmenessä painoluokassa sekä kahdessa naisten painoluokassa. Kazakstanilaisnyrkkeilijät saavuttivat yhden kultamitalin, kaksi hopeaa ja kaksi pronssia nyrkkeilyssä.
Miesten 49 kg sarjassa Birzhan Zhakypov voitti neljännesvälieräottelunsa, mutta hävisi puolivälierissä uzbekistanilaiselle Hasanboj Dusmatoville. 52 kg sarjassa Olzhas Sattibayev voitti ensimmäisen ottelunsa, mutta hävisi neljännesvälierissä Elvin Mamishzadalle. Kairat Yeraliyev pääsi neljännesvälieriin 56 kg sarjassa. 60 kg sarjassa Berik Abdrakhmanov ja 64 kg sarjassa Ablaikhan Zhussupov hävisivät ensimmäiset ottelunsa. Ainoan kultamitalin nyrkkeilystä toi Danijar Jeleussinov, joka voitti miesten 69 kg sarjan. Hän voitti loppuottelussa uzbekistanilaisen Šahram Gijasovin. 75 kg sarjassa Zhanibek Alimkhanuly voitti kaksi ensimmäistä otteluaan, mutta puolivälierissä hän hävisi azerbaidžanilaiselle Kamran Shakhsuvarlylle. Adilbek Niyazymbetov kilpaili 81 kg sarjassa. Niyazymbetov pääsi aina loppuotteluun asti, jossa kuitenkin hävisi kuubalaiselle Julio César La Cruzille. 91 kg sarjassa Vasiliy Levit saavutti myös hopeaa, kun hän hävisi loppuottelussa Jevgeni Tištšenkolle. Yli 91 kg sarjassa Ivan Dychko pääsi välieriin saakka, mutta tuolloin hän hävisi brittiläiselle Joe Joycelle. Dychko uusi näin Lontoon olympialaisissa saavuttamansa olympiapronssin.
Naisissa Zhaina Shekerbekova hävisi 51 kg sarjan puolivälierissä ranskalaiselle Sarah Ourahmounelle. 75 kg sarjassa Dariga Shakimova voitti kaksi ensimmäistä otteluaan, mutta hävisi välierissä yhdysvaltalaiselle Claressa Shieldsille. Shakimova saavutti täten pronssia.
Joukkue > Painonnosto

Painonnostoon osallistui kahdeksan kazakstanilaista urheilijaa. Miehet saavuttivat neljä mitalia, joista yksi oli kultainen ja loput pronssisia. Kolme naisurheilijaa saavuttivat yhteensä yhden hopean ja yhden pronssin.
Miehissä kevein urheilija oli Arli Chontey, joka kilpaili 56 kg sarjassa. Hänen yhteistuloksensa 278 kg riitti neljänteen sijaan. 62 kg sarjassa Farkhad Kharki teki yhteistuloksen 305 kg, joka riitti kolmanteen sijaan. Ainoan kultamitalin toi Nijat Rahimov, joka kilpaili 77 kg sarjassa. Hän tempasi 165 kg, joka oli kolmanneksi paras tulos. Hänen työntötuloksensa 214 kg oli sarjan paras ja tämä riitti sarjan voittoon. 85 kg sarjassa Denis Ulanov saavutti pronssia yhteistuloksella 390 kg, ja 105 kg sarjassa saman mitalin ansaitsi Alexandr Zaichikov tuloksella 416 kg.
Naisten sarjoissa Margarita Yelisseyeva kilpaili 48 kg sarjassa. Hänen yhteistuloksensa 186 kg riitti viidenteen sijaan. Karina Goricheva kilpaili 63 kg sarjassa. Gorichevan yhteistulos 243 kg oli sarjan kolmanneksi paras. 69 kg sarjassa Zhazira Zhapparkul oli toinen tuloksella 259 kg.
Joukkue > Paini

Painiin osallistui yhteensä 12 kazakstanilaista urheilijaa. Miesten vapaapainiin osallistui viisi urheilijaa. Näistä parhaiten sijoittui Galymzhan Usserbayev, joka oli viides. Kreikkalais-roomalaiseen painiin osallistui kolme urheilijaa. Näistä kukaan ei voittanut toisen kierroksen otteluaan. Naisten vapaapainissa kazakstanilaiset painijat saavuttivat kolme mitalia. Yekaterina Larionova saavutti pronssia 63 kg sarjassa. Elmira Syzdykova oli samalla sijalla 69 kg sarjassa. Olympiahopeaa saavutti Guzel Manyurova, joka voitti kolme ensimmäistä otteluaan, mutta hävisi loppuottelussa kanadalaiselle Erica Wiebelle.
Joukkue > Pyöräily

Bakhtiyar Kozhatayev ja Andrey Zeyts kilpailivat miesten maantieajossa. Kozhatayev oli kilpailun 61. ja Zeyts 8. Zeyts kilpaili myös aika-ajossa, jossa oli 24. Ainoa ratapyöräilijä oli Artyom Zakharov, joka kilpaili miesten omniumissa. Hän oli loppupisteissä kymmenes.
Joukkue > Pöytätennis

Pöytätenniksessä Kirill Gerassimenko kilpaili miesten kaksinpelissä. Hän hävisi ensimmäisessä ottelussaan unkarilaiselle Ádám Pattantyús 1–4.
Joukkue > Soutu

Soudussa Kazakstanilla oli edustus kummankin sukupuolen yksikkökilpailussa. Svetlana Germanovich oli naisten kilpailun 26. ja Vladislav Yakovlev miesten kilpailun 31.
Joukkue > Taekwondo

Rion osallistui kolme kazakstanilaista taekwondoinia. Ainoa miesurheilija oli Ruslan Zhaparov, joka hävisi ensimmäisen ottelunsa Radik Isayeville. Hän pääsi kuitenkin keräilyeriin, joissa hävisi eteläkorealaiselle Cha Dong-Minille. Naisissa Ainur Yesbergenova otteli 49 kg ja Cansel Deniz 67 kg sarjassa. Kumpikin hävisi ensimmäisen ottelunsa.
Joukkue > Taitouinti

Pari Alexandra Nemich-Yekaterina Nemich oli karsinnoissa sekä vapaaohjelman että teknisen osuuden 15. Parin karsintojen lopullinen sijoitus oli 15., joka ei riittänyt loppukilpailuun.
Joukkue > Tennis

Yaroslava Shvedova osallistui sekä kaksinpeliin että nelinpeliin. Kaksinpelissä hän hävisi ensimmäisellä kierroksella Misaki Doille erin 0–2. Nelinpelissä hän hävisi ensimmäisen ottelun parinsa Galina Voskoboyevan kanssa belgialaisille Kirsten Flipkensille ja Yanina Wickmayerille.
Joukkue > Uinti

Uintiin osallistui kolme kazakstanilaisuimaria. Dmitriy Balandin kilpaili miesten rintauinnissa 100 ja 200 metrillä. Lyhyemmällä matkalla hän oli kahdeksas. 200 metrillä hän voitti olympiakultaa ajalla 2.07.46. Naisissa Vitaliy Khudyakov ei saanut aikaa 10 kilometrin avovesiuinnissa. Yekaterina Rudenko oli naisten 100 metrin selkäuinnissa alkuerien 20. eikä päässyt välieriin.
Joukkue > Voimistelu

Sabina Ashirbayeva osallistui rytmisen voimistelun karsintoihin. Hänen sijoituksensa 12. ei riittänyt loppukilpailuun. Miesten trampoliinissa Pirmammad Aliyev jäi karsinnoissa samalla sijalle 12. eikä päässyt loppukilpailuun.
Joukkue > Yleisurheilu

Yleisurheiluun osallistui 17 kazakstanilaisurheilijaa 23 eri kilpailuun. Ainoan mitalin saavutti Olga Rypakova naisten kolmiloikassa tuloksella 14,74 m. Muut urheilijat eivät päässeet loppukilpailuun tai eivät sijoittuneet kymmenen parhaan joukkoon.
Danijar Jeleussinov voitti kultaa miesten 69 kg sarjassa.
Kris Marshall

| Kris Marshall |
| --- | --- |
 Kris Marshall vuonna 2012.
Henkilötiedot
Koko nimi:  Kristopher Marshall
Syntynyt: 1. huhtikuuta 1973 (ikä 51) Malmesbury, Wiltshire, Yhdistynyt kuningaskunta
Ammatti:  näyttelijä koomikko
Puoliso:  Hannah Dodkins (2012–)
Lapset:  2
Näyttelijä
Aktiivisena:  1993–
Aiheesta muualla
IMDb
Kristopher "Kris" Marshall (s. 1. huhtikuuta 1973, Malmesbury, Wiltshire, Yhdistynyt kuningaskunta) on brittiläinen näyttelijä. Hänet tunnetaan parhaiten sarjasta Murha paratiisissa, jossa hän näytteli pääosassa rikoskomisario Humphrey Goodmania vuosina 2014–2017.
Hän on näytellyt myös muun muassa TV-sarjoissa Minun perheeni, Murder City ja Citizen Khan. Lisäksi hän on näytellyt elokuvissa A Few Best Men ja Rakkautta vain.
Kottaraiset (suku)

| Kottaraiset (suku) |
| --- | --- |
 Kottarainen (Sturnus vulgaris)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kottaraiset Sturnus  Linnaeus, 1758
Katso myös
   Kottaraiset (suku) Wikispeciesissä   Kottaraiset (suku) Commonsissa 
Infobox OKVirheellinen NIMI-arvo: 
Kottaraiset (Sturnus) on kottaraisten heimoon kuuluva varpuslintusuku. Kottaraisten sukuun kuuluu BirdLifen mukaan 2 lajia.
Kottaraisiin (Sturnus) kuuluvia lajeja

Kottarainen Sturnus vulgaris
Mustakottarainen Sturnus unicolor
Aiheesta muualla

ITIS: Sturnus (englanniksi)
Kokkoslampi

| Kokkoslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°18′06″N, 27°05′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  Kokkosoja Nuijaan 
Järvinumero:  14.978.1.048
Mittaustietoja
Pinnankorkeus:  116,8 m  
Pituus:  410 m  
Leveys:  300 m  
Rantaviiva:  1,575 km  
Pinta-ala:  6,323 ha  
Saaria:  ei saaria 
 fiKokkoslampi 
Kokkoslampi  on Etelä-Savossa Mäntyharjulla  Kokkosenkylän lähellä sijaitseva lampi.
Maantietoa

Lampi on 410 metriä pitkä, 300 metriä leveä, ja sen pinta-ala on 6,3 hehtaaria. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 116,8 metriä mpy.
Konrad Zdarsa

Konrad Zdarsa
Konrad Zdarsan vaakuna
Konrad Zdarsa (s. 7. kesäkuuta 1944 Hainichen) on saksalainen roomalaiskatolinen piispa. Hänet vihki papiksi Meissenin hiippakuntaan Gerhard Schaffran 16. maaliskuuta 1974. Hänet nimitettiin Görlitzin hiippakunnan johtoon 24. huhtikuuta 2007, ja piispaksi konsekroinnin suoritti 23. kesäkuuta Georg Maximilian Sterzinsky, jota avustivat Joachim Friedrich Reinelt ja Rudolf Müller.
Zdarsa sai 8. heinäkuuta 2010 nimityksen Augsburgin piispaksi, jonka virkaan hänet asetettiin 23. lokakuuta.
Kotti Chave

| Kotti Chave |
| --- | --- |
 Kotti Chave elokuvassa Dollareita (1938).
Henkilötiedot
Syntynyt: 18. syyskuuta 1911 Helsinki, Suomen suuriruhtinaskunta
Kuollut: 4. toukokuuta 1986 Nacka, Ruotsi
Ammatti:  näyttelijä
Muut tiedot
Aktiivisena:  1915–1974
Kotti Chave (18. syyskuuta 1911 – 4. toukokuuta 1986) oli suomalaissyntyinen ruotsalainen elokuvanäyttelijä.  Hän oli teatterinäyttelijä Harald Sandbergin poika.
Valikoitu filmografia

I prövningens stund (1915)
Hans livs match (1932)
Dollareita (1938)
Lentodivisioona (1941)
Taistelu jatkuu (1941)
Punainen mannekiini (1958)
Musik ombord (1958)
Aiheesta muualla

Kotti Chave Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kotti Chave
Käännös suomeksi
Kim Ekroos

| Henkilötiedot |
| --- | --- | --- | --- |
Syntymäaika: 5. elokuuta 1981 (ikä 43)
Syntymäpaikka: Kaarina, Suomi
Pelipaikka: maalivahti
Pituus: 190 cm
Junioriseurat
0000–1997: TPS
Seurat
| Vuodet | Seura | O | (M) |
| 1997–1999 | Strasbourg B | 15 | (0) |
| 1999 | TamU | 0 | (0) |
| 2000–2003 | TPS | 4 | (0) |
| 2000 | → ÅIFK | 5 | (0) |
| 2003–2004 | PIF | 9 | (0) |
| 2004 | Rakuunat | 0 | (0) |
| 2005 | Jaro | 0 | (0) |
| 2005 | JBK | 2 | (0) |
| 2006 | KaaPo | 9 | (0) |
| Yhteensä | Yhteensä | 44 | (0) |
 Seurajoukkueuran tilastot kattavat vain kansalliset sarjat.
Kim Ekroos (s. 5. elokuuta 1981 Kaarina) on suomalainen peliuransa lopettanut jalkapalloilija. Pelipaikaltaan hän oli maalivahti.
Ekroos siirtyi kesällä 1997 kasvattajaseurastaan TPS:stä ranskalaiseen RC Strasbourgiin. Tuolloin 16-vuotias Ekroos oli siihen asti nuorin suomalainen ammattilaissopimuksen tehnyt jalkapalloilija. Strasbourgissa hän pelasi kahden kauden aikana 15 ottelua seuran reservijoukkueessa maan neljänneksi korkeimmalla sarjatasolla. Keväällä 1999 Ekroos kävi muun muassa Manchester Unitedin ja Celticin testattavana. Aiempina vuosina testijaksoja kertyi muun muassa Ajax Amsterdamin ja Juventuksen vieraana, ennen sopimusta Strasbourgiin.
Peliura

Ekroos kärsi urallaan useista vakavista loukkaantumisista.  Hän siirtyi Ranskasta Suomeen kauden 1999 lopulla, lainasopimuksella.
Veikkausliigassa Ekroos edusti uransa aikana TPS:ää, Jaroa sekä Tampere Unitedia. Ekroosin ensimmäinen liigaottelu oli 4–1-tulokseen päättynyt Jazz–TPS 28. lokakuuta 2000. Toisen liigaottelunsa hän pelasi loukkaantumisten jälkeen vasta kaudella 2003.
Ykkösessä Ekroos edusti ÅIFK:ta kaudella 2000,TPS:aa kausina 2001 ja 2002 sekä Rakuunoita kaudella 2004. Kakkosessa Ekroos pelasi lainasopimuksella PIF:ssä 2003–2004 ja JBK:ssa 2005. Ekroos päätti peliuransa KaaPossa kauden 2006 jälkeen.
Ikäkausi- ja nuorisomaajoukkueissa Ekroos edusti Suomea vuosina 1996-2001.
Peliuran jälkeen

Ekroos on työskennellyt vuodesta 2018 alkaen VJS:n toiminnanjohtajana. KaaPon toiminnanjohtajana Ekroos oli johtamassa seuraa muun muassa kahteen sarjanousuun, Vuoden Urheiluseura -valintaan ja kahteen Region's Cupin voittoon.
Peliuransa jälkeen Ekroos on toiminut vuosia maalivahtivalmentajana ja -valmentajakouluttajana seura- ja piiritasolla ja eri nuorisomaajoukkueissa. Hän oli mukana Suomen joukkueen valmennusryhmässä naisten alle 20-vuotiaiden MM-kilpailuissa 2014.
Ekroos valmistui tradenomiksi Turun ammattikorkeakoulusta urheilujohtamisen linjalta vuonna 2016, opintojen jatkuessa edelleen kohti maisteritutkintoa.
Kreikan hallitus

Kreikan hallitus (kreik. Κυβέρνηση της Ελλάδας, Kyvérnisi tis Elládas) on Kreikassa ylintä toimeenpanovaltaa käyttävä elin. Hallituksen on nautittava Kreikan parlamentin luottamusta. Hallituksen nimittää Kreikan presidentti ja sitä johtaa pääministeri.
Hallitus kokoontuu parlamentin tavoin Kreikan parlamenttitalossa Ateenan keskustassa.
Viimeaikaiset hallitukset

Samarásin hallitus (21. kesäkuuta 2012 – 27. tammikuuta 2015)
Tsíprasin I hallitus (27. tammikuuta 2015 – 27. elokuuta 2015)
Tsíprasin II hallitus (21. syyskuuta 2015 – 8. heinäkuuta 2019)
Mitsotákisin I hallitus (8. heinäkuuta 2019 – 25. toukokuuta 2023)
Sarmásin virkaatekevä hallitus (25. toukokuuta 2023 – 27. kesäkuuta 2023)
Mitsotákisin II hallitus (27. kesäkuuta 2023 –)
Komoriendrongo

| Komoriendrongo> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Drongot Dicruridae
Suku::  Drongot Dicrurus
Laji::  fuscipennis
Kaksiosainen nimi
 Dicrurus fuscipennis  (Milne-Edwards & Oustalet, 1887) 
Katso myös
   Komoriendrongo Wikispeciesissä  
Infobox OKNimi-testi OKIUCN-testi OK: 
Komoriendrongo (Dicrurus fuscipennis) on drongojen heimoon kuuluva varpuslintu.